CELEX: E2017J0005
Language: fi
Date: 2017-12-21 00:00:00
Title: Tuomioistuimen tuomio, annettu 21 päivänä joulukuuta 2017, asiassa E-5/17 – Merck Sharp &amp; Dohme Corp. vastaan Islannin patenttivirasto (Einkaleyfastofan) (Asetus (ETY) N:o 1768/92 – Lääkkeet – Lisäsuojatodistus – Todistuksen voimassaoloaika on negatiivinen)

12.4.2018   
            
            
               FI
            
            
               Euroopan unionin virallinen lehti
            
            
               C 130/3
            
         TUOMIOISTUIMEN TUOMIO,
   annettu 21 päivänä joulukuuta 2017,
   asiassa E-5/17
   Merck Sharp & Dohme Corp. vastaan Islannin patenttivirasto (Einkaleyfastofan)
   
      (Asetus (ETY) N:o 1768/92 – Lääkkeet – Lisäsuojatodistus – Todistuksen voimassaoloaika on negatiivinen)
   
   (2018/C 130/03)
   Asiassa E-5/17, Merck Sharp & Dohme Corp. vastaan Islannin patenttivirasto (Einkaleyfastofan), Islannin korkein oikeus (Hæstiréttur Íslands) on esittänyt valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖN, joka koskee lääkkeiden lisäsuojatodistuksen aikaansaamisesta 18 päivänä kesäkuuta 1992 annetun neuvoston asetuksen (ETY) N:o 1768/92 tulkintaa. EFTAn tuomioistuin, toimien kokoonpanossa Carl Baudenbacher, presidentti, ja tuomarit Per Christiansen (esittelevä tuomari) ja Páll Hreinsson, on 21 päivänä joulukuuta 2017 antanut tuomion, jonka tuomiolauselma on seuraava:
   Asetuksessa (ETY) N:o 1768/92 sallitaan lisäsuojatodistuksen myöntäminen silloin kun peruspatenttihakemuksen jättämispäivän ja ensimmäisen Euroopan talousalueella myönnetyn myyntiluvan myöntämispäivän välillä on kulunut vähemmän kuin viisi vuotta. Tähän päätelmään ei vaikuta se, että sekakomitean päätös, jolla asetus (EY) N:o 1901/2006 ja asetus (EY) N:o 469/2009 otetaan osaksi ETA-sopimusta, ei ole tullut voimaan.